Diari Oficial de la Generalitat Valenciana


Sumari del DOGV 4574, del 27-08-2003 (2003/9326)

RESOLUCIÓ de 31 de juliol de 2003, del director de l'Agència Valenciana de Ciència i Tecnologia, per la qual es concedixen ajudes per a estades de becaris predoctorals en centres d'investigació fora de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4574

Data del DOGV
:   27-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9326


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 31 de juliol de 2003, del director de l'Agència Valenciana de Ciència i Tecnologia, per la qual es concedixen ajudes per a estades de becaris predoctorals en centres d'investigació fora de la Comunitat Valenciana. [2003/9326]
  
La Resolució de 9 de juny de 2003, del director de l'Agència Valenciana de Ciència i Tecnologia (DOGV, de 19 de juny) va obrir un nou termini de presentació de sol·licituds en relació amb les ajudes per a estades de becaris predoctorals en centres d'investigació fora de la Comunitat Valenciana, convocades per Resolució d'11 de desembre de 2002, del subsecretari de l'Oficina de Ciència i Tecnologia.
  
La base 5.4 i 5.5 de l'annex II de la Resolució d'11 de desembre de 2002, abans referida, preveu la constitució d'una comissió de selecció que, examinats els expedients de la sol·licitud, elaborarà una relació prioritzada de les estades a subvencionar i, a través del seu president, l'elevarà al director de l'Agència Valenciana de Ciència i Tecnologia per a la seua resolució.
  
El director de l'Agència Valenciana de Ciència i Tecnologia és competent per a resoldre el present procediment, en virtut de les atribucions conferides pel Decret 43/2003, de 13 de maig, del Consell de la Generalitat Valenciana, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol del mateix òrgan (DOGV, de 15 de juliol) i de la delegació de determinades facultats en el director de la citada Agència, establida en la Resolució de 16 de maig de 2003, del president d'esta entitat.
  
Per Resolució de 16 de juliol de 2003, del director de l'Agència Valenciana de Ciència i Tecnologia, es va publicar la relació provisional de sol·licituds admeses i excloses en la convocatòria d'ajudes d'estades predoctorals en centres d'investigació fora de la Comunitat Valenciana.
  
Per Resolució de 30 de juliol de 2003, del director de l'Agència Valenciana de Ciència i Tecnologia, es va publicar la relació definitiva de sol·licituds admeses i excloses en la convocatòria d'ajudes a estades predoctorals en centres d'investigació fora de la Comunitat Valenciana.
  
En virtut de tot això i vista la proposta de selecció elevada per la comissió de selecció, resolc:
  
Primer
  
Concedir les ajudes per a estades de becaris predoctorals en centres d'investigació fora de la Comunitat Valenciana que es relacionen en l'annex d'esta resolució. El període subvencionat esta comprés entre l'1 de gener i el 31 de desembre de 2003.
  
Segon
  
Autoritzar la despesa i disposar el crèdit corresponent per al pagament a les persones beneficiàries que figuren en l'annex de la present resolució, per un import total de 32.445 euros, a càrrec del capítol IV del pressupost de l'Agència Valenciana de Ciència i Tecnologia, línia de subvenció SE3640001.
  
Tercer
  
Segons el que disposa la base 8.1 de l'annex III de la Resolució d'11 de desembre de 2002, abans esmentada, si transcorreguts deu dies des de la publicació en el Diari Oficial de la Generalitat Valenciana de la present resolució, la persona beneficiària d'esta o els centres receptors no hagueren renunciat expressament, per mitjà d'escrit dirigit a l'Agència Valenciana de Ciència i Tecnologia (imprés 33047, que està disposa en l'adreça d'internet http://www.gva.es/cyt), s'entendrà que queda acceptada l'ajuda en els termes de la resolució de concessió. Les persones beneficiàries hauran de comunicar a l'Agència Valenciana de Ciència i Tecnologia (imprés 33997), la seua incorporació a la universitat o al centre d'investigació de destinació en el termini de deu dies, per mitjà del fax número 829 907 646, s'hi indicarà l'adreça postal als efectes de notificacions, i, si és el cas, l'adreça electrònica.
  
Quart
  
Les ajudes concedides es lliuraran directament a les persones beneficiàries i es faran efectives en la seua totalitat a partir de la publicació de la present resolució.
  
Cinquè
  
Les persones beneficiàries d'estes ajudes estan obligades al compliment de les bases de la Resolució d'11 de desembre de 2002, abans mencionada.
  
Sisé
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haurà d'interposar davant l'òrgan que va dictar l'acte, en el termini d'un mes des del dia següent al de la publicació de la present resolució.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent al de la publicació de la present resolució.